চিত্রা মুদগল
চিত্রা মুদগল (জন্ম ১০ই ডিসেম্বর ১৯৪৩) একজন ভারতীয় লেখক এবং আধুনিক হিন্দি সাহিত্যের অন্যতম প্রধান সাহিত্যিক ব্যক্তিত্ব। চিত্রা মুদগলের প্রথম গল্পটি ছিল পুরুষ-নারী সম্পর্কের উপর, যা ১৯৫৫ সালে প্রকাশিত হয়েছিল। তাঁর এ পর্যন্ত প্রায় তেরোটি গল্প সংকলন, তিনটি উপন্যাস, তিনটি শিশুতোষ উপন্যাস, চারটি শিশুতোষ গল্প সংকলন এবং পাঁচটি সম্পাদিত বই প্রকাশিত হয়েছে। তিনিই প্রথম ভারতীয় মহিলা যিনি তাঁর উপন্যাস আভান -এর জন্য ঈপ্সিত ব্যাস সম্মান পেয়েছেন। ২০১৯ সালে তিনি তাঁর উপন্যাস পোস্ট বক্স নং ২০৩, নালাসোপারা -র জন্য ভারতের সর্বোচ্চ সাহিত্য পুরস্কার, সাহিত্য একাডেমি পুরস্কারে ভূষিত হন।